ky en kk ky ru ru ky ky ru ru ru bg ru ru ru en hbs_cyr ru ky hu ky ru uk ky ky ky ky ky ky ky ky ky ky ky ky ky ky ky ky ky ky ru hu ru ky ru tt ru ru ru ky ru ru ru ky ru mt ru ky bg ky ru ky ru ky ru ky ru ky ru kk ru ky ru uk ru ru ru av ru ky ky ru ky ru ky ru ky ru ky ru lez ru ky ru
"Агым", 20.11.09 - 22-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Эки жылда 200 көз айнек алмаштырдым"
Бу жолу эл оозуна алынган саркеч ырчы БЕКЧОРО өзүнө "портрет" тартты.
Балалыгында. Көп жылдан бери көрүшпөй жүрүп жолуккан тааныштарым "кичинеңде сен шүмшүк болчусуң, менин башымды жарып салгансың" же ушул сыяктуу дагы бир жоругумду эстеп күлүп калышат. Чынында тентек элем. Ал эми ырдайм деген тилек ошол кездерде эле жаралган. Биз бала кезде Бек Борбиев, Сыймык Бейшекеев, Динара Акулова, Айчүрөк Иманалиева аябай жакшы чыгышкан. Бирок, ошол убактарда эле негедир мен батыш ырларын угуп, биздикилерден Актан Исабаевди жактырчумун. Айланамдагы балдар анын ырларын түшүнчү эмес эле…
Коркуу сезими. Кичинемден эч бир жаныбардан коркпойм. 1-класстан бери жылан менен ойноп, бакаларды колума баштык кийип алып терчүмүн. Тогуз-Тородо Нарын суусу шар агат. Ошого көпүрөдөн сууга секирип ойнор элек. Азыр эстеп алып денем титирейт. Сууга жыгылган бакты кармап, жээкке чыкчубуз. Бакты кармай албай калдың дегиче Токтогул тарапка агып жөнөмөксүң. А биз балалыкка салып анын кооптуулугун деле аңдачу эмес экенбиз.
Динге мамилеси. Бир тууган ага-инилерим, эжелерим да намаз окушат. Иним Ислам институтунда окуйт. Ал менен чогуу жашагандыктан, анын бардык аракети көз алдымда. Үйгө да көп кишилер келчү. Алардын айткандарын угуп, көңүлүм аябай жибиди. Алгач дааватка чыгарымда ушунчалык шайтан иштеген, шылтоодон шылтоо издейм десеңер. Канчалык аракет кылсам да шылтоом түгөнүп, баары бир дааватка чыккам. Дааватка чыккандан аябай таасир алгам. Намаз окуганды үйрөндүм. Адаттагы эс алуудан башың эс алса деле, рухуң эс алалбайт. Дааваттан аябай жеңилдеп калгам.
Тутунган ырым-жырымы. Куранда эмне деп жазылса, ошолорго гана ишенип, баш ийүүгө аракеттенем. Уктардын, жолго чыгардын алдында дайым өзүмө өзүм дем салам.
Түшкө ишеними. Кээде эки-үч күн мурда түш көргөн нерсе кайра өңүмдө аткарылган учурлар болгон. Бир ирет каткан акчамды таппайм. Түшүмдө кай жерде катылганын көрүп, өңүмдө дал ошол жерден таап алгам. Ишенбейм деп айталбайм.
Махабатка мамилеси. Мектепте катуу сүйгөм. Агезде бала болсом да, ошол сезимдин күчтүүлүгүнө таң берем. Атайын ошол кызды көрүш үчүн көчөгө чыгар элем, башкалар менен сүйлөшүп турганын көрүп калсам, ал балдарды сабап салган күндөрүм болду. Жанына бара албасам да, көрүп турганыма каниет кылчумун. Узакка сүйгөм. Андагыдай таттуу сезим болбойт экен…
Спортко мамилеси. Ырчы болбосом, спортсмен чыкмак. Бокско катышкам. Окуучулук кезде күрөшкө барчумун. Машыктыруучум да ушул багытта кетүүгө кеңеш берчү. Андан улам дене тарбия институтуна тапшырсамбы деген да ойлор болгон.
Достукка бекемдиги. Кичинемден бери достошуп келаткан балдар бар. Достукка бекемдикти туу тутам. Чыгармачыл чөйрөдө баары менен жакшы мамиледемин, бирок, бул чөйрөдөн да тыш досторум көп. Кандай дос болсоң да, мейли убактылуу болсо да, убагында адамгерчилигин көргөнүңө ыраазы болушуң керек.
Саясатка көз карашы. Мурда саясатчылардын сөздөрүн тыңдап, "туура сүйлөдү же ката кетирип алды, минтип айтса болмок да" деп күйүп-бышып калчумун. Акыркы мезгилде саясатка эч кызыгуум жок.
Спирт ичимдиги. Башынан эле көп татчу эмесмин, ал эми азыр ичкиликтен таптакыр алысмын. Бар жаман иштин башаты - ичкилик. Ичип алган киши өзүн башкара албай, жаман сөз айтат, бирөөгө кол көтөрөт, мушташат. Аракты оозго алардан мурун андан эмне пайда табарын, кандай жолго алпарарына ой жүгүрткөн дурус.
Мода. Кандай кийим алсам да жарашыгына, сапаттуулугуна карайм. Сахнага чыгарда стилисттерден кеңеш алчумун, андан кийин өзүң деле аракеттене, көп нерсеге көзүң ачылып калат экен. Кийим алсам деле, көз айнек тагынсам деле дос балдарым кызыгып, кайдан алганымды сурап калат. Сахнага аралашып, азыркы образды алгандан бери эле 200дөй көз айнек алмаштырдым. Себеби, досторум, кээде күйөрмандарым көз айнектеримди эстеликке сурай беришет. Бирок, азыр андай адатты токтотууга аракет кылам. Италияда жана Москвада досторум бар, алар да менин табитимден кабардар, тез-тез көз айнек жөнөтүп турушат. Кээде атайын заказ менен жасатам.
Материалдык абалы. Чакан бизнесим бар, тапканым турмушума жетиштүү. Чыгармачылыктан деле көп акча табам дебейм. Башкаларчылап тойго деле көп барбайм, себеби, тойдогу публика меники эмес. Жаштар жакшы кабылдаса да, тойдун сакалдуу меймандарына менин ырларым жагышы күмөн.
Келечекке кыял. Араб тилин үйрөнүп атам. Меккеге барып келсем деген тилегим бар. Дубай, Мединада тааныштарым бар. Алар көптөн бери ал жакта иштөөгө чакырып келишет. Балким, чыгармачылыкка да бул тилегимдин шарапаты тийип калышы ыктымал.
Жазып алган Айнагүл САПАРБЕК кызы
кыргыз тилиндеги гезит "Агым"
email • архив • редакция
Дардаңдаган Давыдов, үшүк жүргүзгөн Үсөнов
Аялың барда кызмат тааны…
Бириң кайың, бириң тал...
"Пенсияны чектөө, төлөө борборлоштурулбаса, башаламандык токтобойт"
Лас-Вегас болуп кетпесек болду
Бүгүн кыргызда эмнеге жигит калган эмес же кыргыз болуунун эрежеси кандай?
Dairy Spring. Сыр - чеберчилик татымы
БҮГҮНКҮ ТҮН УЙКУ КЕЛЕР ТҮН ЭМЕС!
"Эки жылда 200 көз айнек алмаштырдым"
Тууру жайылган тукум же Алыкулдун үйлөнү тою
Э.Сатыбалдиев менен Ж.Алиевага "ысык" салам!
Боздогон бороондуу тыңшап, бугуларды ырдаткандар
"Пейджер" - Сиздин үнүңүз!